सफदरजंग के मेडिकल सुप्रीटेंडेंट डॉक्टर राजेंद्र शर्मा ने कहा कि एच1एन1 की वजह से वह ऐसे वायरस के इलाज के लिए हमेशा तैयार रहते हैं। उनके यहां प्रोटेक्शन के सारे उपकरण हैं। मरीज के इलाज के लिए अलग वार्ड भी है। उन्होंने कहा कि अभी तक कोई अलर्ट नहीं है। वहीं, आरएमएल के मेडिकल सुप्रीटेंडेंट डॉक्टर वीके तिवारी ने कहा कि उनकी तैयारी पूरी है। दिल्ली के एम्स, सफदरजंग, आरएमएल, एलएनजेपी, जीटीबी, अपोलो, गंगाराम, फोर्टिस जैसे अस्पताल निपाह से निपटने में सक्षम हैं लेकिन फिलहाल घबराने वाली बात नहीं है।